CELEX: 31999L0083
Language: el
Date: 1999-09-08 00:00:00
Title: Οδηγία 1999/83/ΕΚ της Επιτροπής, της 8ης Σεπτεμβρίου 1999, σχετικά με την τροποποίηση του παραρτήματος της οδηγίας 75/318/ΕΟΚ του Συμβουλίου, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999L0083

Οδηγία 1999/83/ΕΚ της Επιτροπής, της 8ης Σεπτεμβρίου 1999, σχετικά με την τροποποίηση του παραρτήματος της οδηγίας 75/318/ΕΟΚ του Συμβουλίου, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 243 της 15/09/1999 σ. 0009 - 0011

ΟΔΗΓΙΑ 1999/83/ΕΚ ΤΗΣ ΕΠΙΤΡΟΠΗΣτης 8ης Σεπτεμβρίου 1999σχετικά με την τροποποίηση του παραρτήματος της οδηγίας 75/318/ΕΟΚ του Συμβουλίου, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 75/318/ΕΟΚ του Συμβουλίου, της 20ής Μαΐου 1975, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων(1), όπως τροποποιήθηκε τελευταία από την οδηγία 93/39/ΕΟΚ(2), και ιδίως το άρθρο 2α παράγραφος 1,Εκτιμώντας:(1) ότι σύμφωνα με το άρθρο 4 δεύτερη παράγραφος σημείο 8 στοιχεία α) και β) της οδηγίας 65/65/ΕΟΚ, του Συμβουλίου της 26ης Ιανουαρίου 1965, περί προσεγγίσεως των νομοθετικών κανονιστικών και διοικητικών διατάξεων σχετικά με τα φάρμακα(3), τα αποτελέσματα των φαρμακολογικών και τοξικών δοκιμασιών κλινικών δοκιμών είναι δυνατόν να αντικαθίστανται από λεπτομερείς αναφορές σε δημοσιευμένη επιστημονική βιβλιογραφία εφόσον μπορεί να αποδειχθεί ότι το ή τα συστατικά του φαρμάκου είναι καθιερωμένης ιατρικής χρήσεως και παρουσιάζουν αναγνωρισμένη αποτελεσματικότητα και αποδεκτά επίπεδα ασφαλείας·(2) ότι σύμφωνα με το άρθρο 1 παράγραφος 2 της οδηγίας 75/318/ΕΟΚ, στην περίπτωση που δυνάμει του άρθρου 4 δεύτερη παράγραφος σημείο 8 στοιχεία α) και β) της οδηγίας 65/65/ΕΟΚ, υποβάλλεται βιβλιογραφική τεκμηρίωση, οι διατάξεις της οδηγίας 75/318/ΕΟΚ εφαρμόζονται "ανάλογα"·(3) ότι λόγω του εντεινόμενου ρυθμού εισαγωγής και δημοσίευσης των καινοτομιών καθώς και της αύξησης των απαιτήσεων που προβλέπονται από την κοινοτική φαρμακευτική νομοθεσία για τα νέα φαρμακευτικά προϊόντα, είναι αναγκαίο να προσδιοριστούν με μεγαλύτερη ακρίβεια οι όροι που διέπουν τις βάσει βιβλιογραφίας αιτήσεις και να επεξηγηθεί σαφέστερα ο όρος "ανάλογα" του άρθρου 1 παράγραφος 2 της οδηγίας 75/318/ΕΟΚ·(4) ότι πρέπει να διασφαλιστεί ότι η δυνατότητα υποβολής "βάσει βιβλιογραφίας αιτήσεως" δεν αποθαρρύνει τις επιχειρήσεις που αναπτύσσουν καινοτομία από το να δημοσιεύουν το ταχύτερο δυνατό τα αποτελέσματα των ερευνών τους·(5) ότι είναι συνεπώς απαραίτητο να καθοριστούν με περισσότερες λεπτομέρειες οι όροι υποβολής των βάσει βιβλιογραφίας αιτήσεων και να αποσαφηνιστεί ιδίως η έννοια της "καθιερωμένης χρήσεως" που αναφέρεται στο άρθρο 4 δεύτερη παράγραφος σημείο 8 στοιχεία α) και β) της οδηγίας 65/65/ΕΟΚ·(6) ότι είναι ιδίως αναγκαίο να διευκρινιστεί ότι η βιβλιογραφική αναφορά σε άλλες πηγές τεκμηρίωσης (μελέτες μετά τη θέση σε κυκλοφορία, επιδημιολογικές μελέτες, μελέτες που εξετάζουν παρεμφερή προϊόντα κ.λπ.) μπορεί, όπως και οι δοκιμασίες και δοκιμές να χρησιμεύσει σε έγκυρη απόδειξη της ασφάλειας και αποτελεσματικότητας ενός προϊόντος εφόσον ο αιτών επεξηγήσει και αιτιολογήσει ικανοποιητικά τη χρήση των συγκεκριμένων πηγών πληροφόρησης·(7) ότι οι κανόνες που προβλέπονται από την παρούσα οδηγία συμβαδίζουν σε μεγάλο βαθμό με την ακολουθούμενη διοικητική πρακτική στα περισσότερα κράτη μέλη·(8) ότι η παρούσα τροποποίηση μπορεί να συμβάλει στην επίλυση πρακτικών προβλημάτων που αντιμετωπίζουν τα κράτη μέλη όσον αφορά την έγκριση παλαιότερων φαρμάκων·(9) ότι τα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής φαρμάκων που προορίζονται για τον άνθρωπο,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 75/318/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, το αργότερο μέχρι την 1η Μαρτίου 2000.2. Όταν τα κράτη μέλη θεσπίζουν τις διατάξεις που καθορίζονται στην παράγραφο 1, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.3. Τα κράτη μέλη ανακοινώνουν στην Επιτροπή τις διατάξεις εθνικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 8 Σεπτεμβρίου 1999.Για την ΕπιτροπήKarel VAN MIERTΜέλος της Επιτροπής(1) ΕΕ L 147 της 9.6.1975, σ. 1.(2) ΕΕ L 214 της 24.8.1993, σ. 22.(3) ΕΕ 22 της 9.2.1965, σ. 369/65.ΠΑΡΑΡΤΗΜΑ1. Στο μέρος 3 του παραρτήματος της οδηγίας 75/318/ΕΟΚ παρεμβάλλεται νέο τμήμα Ι. "I. Καθιερωμένη ιατρική χρήσηΠροκειμένου να αποδειχθεί, σύμφωνα με το άρθρο 4 σημείο 8 στοιχείο α) σημείο ii) της οδηγίας 65/65, ότι το ή τα συστατικά του φαρμάκου είναι καθιερωμένης ιατρικής χρήσης και παρουσιάζουν αποδεκτά επίπεδα ασφαλείας, εφαρμόζονται οι ακόλουθοι ειδικοί κανόνες:α) οι παράγοντες που πρέπει να λαμβάνονται υπόψη για να διαπιστωθεί η "καθιερωμένη ιατρική χρήση" των συστατικών ενός φαρμάκου είναι το χρονικό διάστημα κατά το οποίο χρησιμοποιήθηκε η ουσία, ποσοτικές συνιστώσες της χρήσης της ουσίας, ο βαθμός επιστημονικού ενδιαφέροντος που παρουσιάζει η χρήση της ουσίας (όπως προκύπτει από τη δημοσιευμένη επιστημονική βιβλιογραφία) και η συνοχή των επιστημονικών αξιολογήσεων. Ως εκ τούτου, για τον προσδιορισμό της "καθιερωμένης χρήσης" ενδέχεται να απαιτηθεί να ληφθούν υπόψη διάφορες χρονικές περίοδοι. Σε όλες τις περιπτώσεις, πάντως, η απαιτούμενη χρονική περίοδος για τον προσδιορισμό της "καθιερωμένης ιατρικής χρήσης" συστατικού φαρμακευτικού προϊόντος δεν μπορεί να είναι μικρότερη από μια δεκαετία από την πρώτη συστηματική και τεκμηριωμένη χρήση της συγκεκριμένης ουσίας ως φαρμακευτικό προϊόν στην ΕΕ·β) η τεκμηρίωση την οποία υποβάλλει ο αιτών πρέπει να καλύπτει όλες τις πτυχές της αξιολόγησης της ασφάλειας και να περιλαμβάνει ή να παραπέμπει σε σχετική βιβλιογραφική επισκόπηση, λαμβάνοντας υπόψη μελέτες διεξαχθείσες πριν και μετά τη θέση σε κυκλοφορία και δημοσιευμένη επιστημονική βιβλιογραφία με αντικείμενο την κτηθείσα πείρα υπό μορφή επιδημιολογικών μελετών και ιδίως συγκριτικών επιδημιολογικών μελετών. Πρέπει να υποβάλλεται παντός είδους τεκμηρίωση, τόσο θετική όσο και αρνητική·γ) η έλλειψη πληροφοριών θα πρέπει να αντιμετωπίζεται με ιδιαίτερη προσοχή και να αναφέρονται οι λόγοι για τους οποίους, παρά την έλλειψη ορισμένων μελετών, τεκμαίρεται η ύπαρξη αποδεκτού επιπέδου ασφαλείας·δ) η έκθεση των εμπειρογνωμόνων πρέπει να επεξηγεί την καταλληλότητα των υποβαλλόμενων δεδομένων που αφορούν προϊόν διαφορετικό από εκείνο που πρόκειται να τεθεί σε κυκλοφορία. Οφείλει επίσης να κρίνει κατά πόσο το εξεταζόμενο προϊόν μπορεί να θεωρείται παρεμφερές με το προϊόν στο οποίο πρόκειται να χορηγηθεί άδεια, κυκλοφορίας παρά τις υφιστάμενες διαφορές·ε) ιδιαίτερη σημασία έχει η κτηθείσα πείρα μετά την κυκλοφορία προϊόντων που περιέχουν τα ίδια συστατικά και οι αιτούντες θα πρέπει να επικεντρώνουν την προσοχή τους στο θέμα αυτό."2. Στο μέρος 4 του παραρτήματος της οδηγίας 75/318/ΕΟΚ παρεμβάλλεται νέο τμήμα Ι: "I. Καθιερωμένη ιατρική χρήσηΠροκειμένου να αποδειχθεί, σύμφωνα με το άρθρο 4 σημείο 8 στοιχείο α) σημείο ii) της οδηγίας 65/65, ότι το ή τα συστατικά του φαρμάκου είναι καθιερωμένης ιατρικής χρήσης και παρουσιάζουν αναγνωρισμένη αποτελεσματικότητα, εφαρμόζονται οι ακόλουθοι ειδικοί κανόνες:α) οι παράγοντες που πρέπει να λαμβάνονται υπόψη για να διαπιστωθεί η "καθιερωμένη ιατρική χρήση" των συστατικών ενός φαρμάκου είναι το χρονικό διάστημα κατά το οποίο χρησιμοποιήθηκε η ουσία, ποσοτικές συνιστώσες της χρήσης της ουσίας, ο βαθμός επιστημονικού ενδιαφέροντος που παρουσιάζει η χρήση της ουσίας (όπως προκύπτει από τη δημοσιευμένη επιστημονική βιβλιογραφία και η συνοχή των επιστημονικών αξιολογήσεων. Ως εκ τούτου, για τον προσδιορισμό της "καθιερωμένης χρήσης" ενδέχεται να απαιτηθεί να ληφθούν υπόψη διάφορες χρονικές περίοδοι. Σε όλες τις περιπτώσεις, πάντως, η απαιτούμενη χρονική περίοδος για τον προσδιορισμό της "καθιερωμένης ιατρικής χρήσης" συστατικού φαρμακευτικού προϊόντος δεν μπορεί να είναι μικρότερη από μια δεκαετία από την πρώτη συστηματική και τεκμηριωμένη χρήση της συγκεκριμένης ουσίας ως φαρμακευτικό προϊόν στην ΕΕ·β) η τεκμηρίωση την οποία υποβάλλει ο αιτών πρέπει να καλύπτει όλες τις πτυχές της αξιολόγησης της αποτελεσματικότητας και να περιλαμβάνει ή να παραπέμπει σε σχετική βιβλιογραφική επισκόπηση, λαμβάνοντας υπόψη μελέτες διεξαχθείσες πριν και μετά τη θέση σε κυκλοφορία και δημοσιευμένη επιστημονική βιβλιογραφία με αντικείμενο την κτηθείσα πείρα υπό μορφή επιδημιολογικών μελετών και ιδίως συγκριτικών επιδημιολογικών μελετών. Πρέπει να υποβάλλεται παντός είδους τεκμηρίωση, τόσο θετική όσο και αρνητική·γ) η έλλειψη πληροφοριών θα πρέπει να αντιμετωπίζεται, με ιδιαίτερη προσοχή και να αναφέρονται οι λόγοι για τους οποίους, παρά την έλλειψη ορισμένων μελετών, τεκμαίρεται η αποτελεσματικότητα·δ) η έκθεση των εμπειρογνωμόνων πρέπει να επεξηγεί την καταλληλότητα των υποβαλλόμενων δεδομένων που αφορούν προϊόν διαφορετικό από εκείνο που πρόκειται να τεθεί σε κυκλοφορία. Οφείλει επίσης να κρίνει κατά πόσο το εξεταζόμενο προϊόν μπορεί να θεωρείται παρεμφερές με το προϊόν στο οποίο πρόκειται να χορηγηθεί άδεια κυκλοφορίας παρά τις υφιστάμενες διαφορές·ε) ιδιαίτερη σημασία έχει η κτηθείσα πείρα μετά την κυκλοφορία προϊόντων που περιέχουν τα ίδια συστατικά και οι αιτούντες θα πρέπει να επικεντρώνουν την προσοχή τους στο θέμα αυτό."